Jørgen Peter Jørgensen

Jørgen Peter Jørgensen (født 1850, død 1914) var en norsk forretningsmann og lokalpolitiker. Han var ordfører i Mandal i 1900 og igjen fra 1902 til 1904 for partiet Høyre.

Politiske verv 
I tillegg til periodene som ordfører var Jørgensen også en stund formann i skolestyret.

Forretningsvirksomhet 
Jørgensen startet Mandal Telefonselskap, med sentralbord hjemme. I folketellingen fra 1910 er han beskrevet som «(t)elefoneier og samlagsbestyrer». Han var dampskipsekspeditør på bryggen i Mandal, og betjente billetter og lasting til skipene DS «Lyngdal» og DS «Lindesnes», som begge gikk i rutetrafikk langs kysten.

Familie 
Han var gift med lærerinnen Dorothea Winther Johnsen; ekteparet fikk fem barn.

Referanser 

Høyreordførere i Agder
Personer fra Mandal kommune